Številka: 477-433/2019/45

Datum: 21. 8. 2023

Republika Slovenija, Ministrstvo za javno upravo, Tržaška cesta 21, Ljubljana, skladno z 52. in 54. členom Zakona o stvarnem premoženju države in samoupravnih lokalnih skupnosti ((Uradni list RS, št. [11/18](http://www.uradni-list.si/1/objava.jsp?sop=2018-01-0457), [79/18](http://www.uradni-list.si/1/objava.jsp?sop=2018-01-3797) in [78/23](http://www.uradni-list.si/1/objava.jsp?sop=2023-01-2479) – ZORR) – v nadaljevanju: ZSPDSLS-1) in 19. členom Uredbe o stvarnem premoženju države in samoupravnih lokalnih skupnosti (Uradni list RS, št. 31/18) objavlja

**NAMERO ZA PRODAJO NEPREMIČNIN S PARC. ŠT. \*27 IN 128, OBE K.O. 615 – VUKOVJE IN OBE V DELEŽU DO CELOTE (1/1)**

**PO METODI NEPOSREDNE POGODBE**

**1. Naziv in sedež organizatorja prodaje**

Republika Slovenija, Ministrstvo za javno upravo, Tržaška cesta 21, 1000 Ljubljana.

**2. Predmet prodaje**

Predmet prodaje sta naslednji nepremičnini:

|  |  |  |  |  |
| --- | --- | --- | --- | --- |
| parc. št. | katastrska občina | izmera (do celote) po GURS | namenska raba | delež, ki je predmet prodaje |
| \*27 | **615 - Vukovje** | **459,00 m2** | **stavbno zemljišče** | **1/1** |
| 128 | **615 - Vukovje** | **157,00 m2** | **stavbno zemljišče** | **1/1** |

Nepremičnini se nahajata v Občini Pesnica, v naselju Vukovje. Nepremičnini sta komunalno delno opremljeni. Dostop do njiju poteka preko nepremičnine s parc. št. 127/2, k.o. 615 – Vukovje, ki je v lasti Republike Slovenije in v upravljanju Sklada kmetijskih zemljišč in gozdov RS. Služnost dostopa preko nepremičnine s parc. št. 127/2, k.o. 615 – Vukovje, bo potrebno naknadno urediti s Skladom kmetijskih zemljišč in gozdov RS.

Nepremičnini v naravi predstavljata celoto, nepremičnina s parc. št. \*27, k.o. 615 – Vukovje je pozidana z objektom, nepremičnina s parc. št. 128, k.o. 615 – Vukovje pa predstavlja funkcionalno zemljišče k objektu. Na nepremičnini s parc. št. \*27, k.o. 615 – Vukovje stoji objekt z ID št. 174, ki v naravi predstavlja stanovanjsko stavbo na naslovu Vukovje 36, Pernica, ki je bila po podatkih GURS zgrajena leta 1970. Objekt je dotrajan, zapuščen, delno porušen ter je neprimeren za bivanje.

Za stanovanjsko stavbo z ID št. stavbe 174, del 1, ki je v slabem stanju ter je zato neprimerna za uporabo oziroma prebivanje, skladno s šestim odstavkom 31. člena Zakona o učinkoviti rabi energije (Uradni list RS, št. 158/20) energetska izkaznica ni priložena.

Nepremičnini, ki sta predmet prodaje, sta zemljiško knjižno urejeni in bremen prosti.

Nepremičnini sta predmet prodaje **skupaj kot celota**, nahajata se na zavarovanem območju Krajinski park Jareninski Dol ter na območju predkupne pravice Občine Pesnica.

**3. Vrsta pravnega posla in sklenitev pogodbe**

Prodaja nepremičnine po metodi neposredne pogodbe. Pogodba mora biti sklenjena v roku 15 dni po pozivu organizatorja postopka prodaje. V kolikor pogodba ni sklenjena v danem roku lahko organizator odstopi od sklenitve posla.

**4. Najnižja ponudbena cena**

Ponudbena cena za nepremičnini s parc. št. \*27 in parc. št. 128, obe k.o. 615 – Vukovje ter obe v deležu do celote (1/1), ki se prodajata skupaj kot celota, **mora biti najmanj 9.000,00 EUR.**

Najugodnejši ponudnik plača na ponujeno ceno še 2% davek na promet nepremičnin, stroške notarske overitve ter stroške vpisa v zemljiško knjigo.

Ponudba se odda na obrazcu z vsebino iz priloge 1 te objave.

**5. Način in rok plačila kupnine**

Kupnina se plača v 30-ih dneh po sklenitvi pogodbe.

Plačilo celotne kupnine v določenem roku je bistvena sestavina pravnega posla. V kolikor kupnina ni plačana v roku, se šteje posel za razvezan po samem zakonu.

**6. Sklenitev pogodbe**

V kolikor bo v roku prispela več kot ena ponudba, bodo izvedena dodatna pisna pogajanja o ceni in o morebitnih drugih pogojih pravnega posla.

Pogodba bo sklenjena s tistim ponudnikom, ki bo za nepremičnini ponudil najvišjo odkupno ceno, v kolikor občina ne bo uveljavljala zakonite predkupne pravice.

Cene in drugi elementi ponudbe, ponujeni na pogajanjih, so zavezujoči.

Vse stroške v zvezi s prenosom lastništva (overitve, takse, vpis v zemljiško knjigo in drugo) plača kupec.

Nepremičnini bosta prodani po načelu videno – kupljeno, zato morebitne reklamacije po sklenitvi prodajne pogodbe ne bodo upoštevane. Prodajalec ne jamči za izmero površine, niti za njen namen uporabe. Kupec sam prevzema obveznost odprave morebitnih pomanjkljivosti v zvezi s kvaliteto in obsegom predmeta prodaje.

Organizator si pridržuje pravico, da lahko do sklenitve pravnega posla, brez odškodninske odgovornosti, odstopi od pogajanj.

**7. Podrobnejši pogoji zbiranja ponudb**

Ponudbo lahko oddajo pravne in fizične osebe, ki v skladu s pravnim redom Republike Slovenije lahko postanejo lastniki nepremičnin.

Ponudniki pošljejo ponudbe oziroma ponudbe prinesejo osebno v zaprti pisemski ovojnici z navedbo » NP 477-433/2019 – NE ODPIRAJ« na naslov organizatorja: Ministrstvo za javno upravo, Tržaška cesta 21, Ljubljana.

**Kot popolna ponudba se šteje tista, ki vsebuje:**

1. izpolnjen, lastnoročno podpisan obrazec, ki je priloga 1 te objave
2. kopijo veljavnega uradnega identifikacijskega dokumenta. V kolikor ponudnik ne predloži kopije osebne izkaznice ali potne listine, je potrebno kopiji uradnega identifikacijskega dokumenta priložiti tudi potrdilo o državljanstvu ali izpisek iz matičnega registra – velja za fizične osebe in s.p.-je.

Šteje se, da je ponudba pravočasna, če na naslov organizatorja prispe **najkasneje do 19. 9. 2023 do 15.00 ure.** [[1]](#footnote-1)

**Nepopolne, nepravočasne oziroma ponudbe, ki ne bodo izpolnjevale drugih pogojev iz te točke, bodo izločene iz postopka**.

Odpiranje ponudb NE BO javno.

Ponudniki bodo o rezultatih zbiranja ponudb obveščeni na njihov elektronski naslov najkasneje 7 dni po zaključenem odpiranju ponudb.

**8. Ogled**

Za dodatne informacije v zvezi s predmetom prodaje se obrnite na Eriko Jurkovič, telefon 01 478 87 87, e-pošta: [erika.jurkovic@gov.si](mailto:erika.jurkovic@gov.si).

**9. Opozorilo**

Organizator lahko do sklenitve pravnega posla, postopek zbiranja ponudb ustavi oziroma ne sklene pogodbe z uspelim ponudnikom, brez odškodninske odgovornosti.

**10. Objava obvestila posameznikom po 13. členu Splošne uredbe o varstvu podatkov (GDPR)**

Obvestilo posameznikom po 13. členu Splošne uredbe o varstvu podatkov (GDPR) glede obdelave osebnih podatkov v elektronskih zbirkah in zbirkah dokumentarnega gradiva Ministrstva za javno upravo je objavljeno na spletni strani:

<https://www.gov.si/teme/stvarno-premozenje-drzave/>.

**po pooblastilu št. 1004-113/2015/90 z dne 19. 10. 2022:**

**Maja Pogačar**

**generalna direktorica**

**Direktorata za stvarno premoženje**



stanovanjski objekt_slika1 stanovanjski objekt_slika2 stanovanjski objekt

stanovanjski objekt_slika3stanovanjski objekt_slika4 dostop do stanovanjskega objekta

1. *Vse zainteresirane ponudnike opozarjamo na spremenjeno poslovanje Pošte Slovenije d.o.o. od 1. 7. 2021 dalje. Vse podrobnejše informacije so dostopne na naslednji povezavi:*

   [*https://www.posta.si/o-nas/novice/posta-slovenije-s-1-julijem-uvaja-locevanje-posiljk-korespondence-na-prednostne-in-neprednostne*](https://www.posta.si/o-nas/novice/posta-slovenije-s-1-julijem-uvaja-locevanje-posiljk-korespondence-na-prednostne-in-neprednostne) [↑](#footnote-ref-1)